મેં મારા કામથી મારી ઓળખ પ્રસ્થાપિત કરી છે. કારણ કે પ્રતિભા ક્યારેય હારતી નથી. નવાઝ (નવાઝુદ્દીન સિદ્દીકી) જ્યારે ઈન્ડસ્ટ્રીમાં આવ્યા ત્યારે તેમને પણ શ્યામ રંગને કારણે ભેદભાવનો સામનો કરવો પડયો હતો પણ આજે તેઓ ફિલ્મઈન્ડસ્ટ્રીમાં પોતાનું આગવું સ્થાન ધરાવે છે. (ઉલ્લેખનીય છે કે, ફિલ્મ ‘બદલાપુર‘માં નવાઝુદ્દીને ભજવેલા પાત્રની માતાની ભૂમિકા પ્રતિમાએ ભજવી હતી) પણ શ્યામ રંગને કારણે ક્યારેક ફાયદો પણ થયો છે. ફાયદો એ રીતે કે ક્યારેક અમુક સશક્ત પાત્ર મળી જાય છે. એવા પાત્ર જેને ભજવી શકવું દરેકના હાથની વાત નથી હોતી.